cyanic-selkie/wikianc huggingface dataset:
Øystein Sunde
2010–: Jubileer, gjenforeninger og nye samarbeid
Sunde ønsket å sette opp forestillingen Karusellskapssyk på Chat Noir januar 2021 sammen med Meget i sløyd. Grunnet koronapandemien ble den utsatt til august 2021.
Christiania Fusel & Blaagress (1968-2013)
Senere medlemmer:
Radioballetten (1983-1997)
Forsterkninger ved enkelte Dizzie Showteater-forestillinger:
Gitarkameratene (1988-)
Backingband fra og med 2012:
Album
=== Bøker med tekst og noter til egne sanger ===
Fylkesvei 21
Fylkesvei 21 (Fv21) går mellom Skotterud i Eidskog og sentrum i Halden.
Trasé: Fylkesvei 21 går fra Halden nordover langs riksgrensen til Ørje, videre parallelt med riksgrensen til Skotterud, der den møter riksvei 2. Det er i Halden forbindelse til riksvei 204, som går til Svinesundparken.
Live Bait for the Dead
Live Bait for the Dead er et konsertalbum av det britiske metal-bandet Cradle of Filth.
Albumet er spilt inn på Nottingham Rock City den 14. april 2001. Den samme konserten er inkludert på DVD-en Heavy, Left-Handed and Candid. Albumet har samme format som Lovecraft & Witch Hearts, med hovedalbumet supplementært med en disk nr. 2 med sjeldne spor og remixer.
Ole Aavatsmark
Ole Severin Aavatsmark (født 6. mars 1918 i Namsos, død 31. mars 1983 i Bodø) var en norsk embedsmann.
Live Bait for the Dead
Eleven Burial Masses
En 2007-utgivelse fra Peaceville Records kombinerer den første disken på Live Bait for the Dead med DVD-en Heavy, Left-Handed and Candid (unntatt bonussporene). «Eleven» i tittelen regner ikke med instrumentalsporene «The Ceremony Opens» og «Creatures That Kissed in Cold Mirrors».
Karl Zuhorn
Karl Zuhorn (født 18. januar 1887 i Kamen, død 2. august 1967 i Münster) var en tysk lokalpolitiker som markerte seg innenfor motstandsbevegelsen mot nasjonalsosialismen. Som overborgermester i Münster ble han avsatt av regimet ettersom han nektet å flagge med hakekorsflagget fra sitt rådhus.
Ole Aavatsmark
Han var sønn av sakfører og banksjef Olav Aavatsmark og hustru Jorid Ekker samt sønnesønn av lærer, redaktør og stortingsmann Ole Severin Aavatsmark. Han giftet seg i 1943 med Constance Marie Greiff-Olsen, datter av dampskipsekspeditør Asbjørn Olsen og hustru Constance Greiff i Namsos. Ole Aavatsmark hadde artium fra 1936 og juridisk embedseksamen fra Universitetet i Oslo fra 1941. Han ble dommerfullmektig ved Alstahaug sorenskriverembede i 1942 og konstituert sorenskriver ved Alstadhaug og Brønnøy sorenskriverembeder i 1945. Aavatsmark var fylkesfullmektig ved Nord-Trøndelag fylkesmannsembede fra 1946 til 1953, fylkeskontorsjef ved Nordland fylkesmannsembede fra 1953 til 1967 samt fylkesmann i Nordland fra 1967 til sin død i 1983.
Live Bait for the Dead
Sporliste
Disk 1 / Eleven Burial Masses (CD og DVD)
Disk 2 (Live Bait for the Dead only)
Karl Zuhorn
Etter andre verdenskrig ble han gjeninnsatt som borgermester 15. juni 1945 av militærregjeringen. Den 24. april 1946 ble han valgt til bydirektør i Münster med 32 av 33 stemmer. Han hadde denne stillingen til han gikk av med pensjon 1. oktober 1952, og ble etterfulgt av Heinrich Austermann.
Arctia festiva
Arctia festiva  er en bjørnespinner (Arctiidae).
Utseende
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.
Levevis
Arctia festiva tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.
Utbredelse
Arctia festiva finnes ikke i Norden, men fra samme slekt finnes de to artene Arctia villica og brun bjørnespinner.
Finnes i mellom og syd Europa, nordgrensen er i Tyskland og Ukraina.
Glen Dimplex Nordic
Glen Dimplex Nordic (GDN) er en norsk produsent av elektronisk oppvarming.
Selskapet er et heleid datterselskap av det irske industrikonsernet Glen Dimplex Group, og produserer primært varmeovner under merkenavnene Nobø, Dimplex, EWT og Siemens. GDN ble dannet den 1. april 2007 gjennom en fusjon mellom Nobø Electro AS og Siemens Electrical Heating AS, som begge ble kjøpt av Glen Dimplex Group i 2003. Selskapet har fabrikk og hovedkontor på Stjørdalshalsen i Nord-Trøndelag, og hadde tidligere også en fabrikk i Trondheim som hadde tilhørt Siemens Electrical Heating.
GDN har ca. 110 ansatte, ca. 200 millioner kroner i omsetning og en produksjon på ca. 500 000 varmeovner årlig. Dette gjør GDN til en av Midt-Norges største industribedrifter og Nordens klart største produsent av varmeovner, og selskapet eksporterer sine produkter til mer enn 25 land. GDN har salgsselskaper i Norge, Sverige, Finland, Danmark og Storbritannia. I 2010 viste regnskapet salgsinntekter på 246,6 millioner kroner og et samlet driftsresultat på 4,9 millioner kroner.
Administrerende direktør siden 2014 er Steen W. Reves.
Fabrikken i Stjørdal skal legges ned i desember 2017, opplyste selskapet i en pressemelding i oktober 2016.
Nicola Ventola
Nicola Ventola (født 24. mai 1978 i Grumo Appula i provinsen Bari) er en italiensk fotballspiller som spiller for Torino.
Kistefossbrua
Kistefossbrua er ei veibru på fylkesvei 851 som krysser Kistefossen, kommunegrensen mellom Bardu og Salangen i Troms. I tillegg til brua som er i bruk i dag finner vi ei eldre bru på samme sted, og brukar etter ei enda eldre bru noen hundre meter lenger ned langs elva. Fv7812 gjennom Øvre Salangen tar av fra Fv851 like før brua på Bardusiden.
Nicola Ventola
Nicola Ventola begynte sin karriere i 1994 som juniorspiller i Bari før han signerte for Inter i 1998. Her viste han frem sitt potensial som spiss med scoring mot Manchester United. Ett år senere ble han lånt ut til Bologna og senere Atalanta på grunn av Christian Vieris ankomst til Inter. I 2001 returnerte Ventola til Inter, men på grunn av skader ble han ikke tatt ut til førstelaget. Han ble lånt ut på nytt i 2003, men denne gangen til Siena. I 2004 ble han hentet til Crystal Palace på en ett års låneavtale. På grunn av skade fikk han bare en håndfull med kamper, og ett mål mot Southampton. I juli 2005 signerte Ventola for Atalanta igjen.
Før 2007–2008-sesongen gikk Ventola til Torino fra Atalanta.
Ventola har spilt for Italias U-21-lag.
One Touch
One Touch er debutalbumet til den britiske soulgruppa Sugababes, utgitt i oktober 2000.
Til tross for at albumet nådde kun plass nummer 26 på de britiske albumlistene og ble sertifisert til gull av BPI, og gjorde det langt bedre i den tysktalende verden hvor den nådde opp blant topp ti i Østerrike, Tyskland og Sveits, nådde salgene av One Touch ikke plateselskapets forventninger, og gruppa ble fristilt fra selskapet høsten 2001.
I et intervju i mars 2009 avslørte Ponystep ved tidligere Sugababe Mutya Buena, at hun mente at One Touch var gruppas beste arbeid og hun fortsatt hørte på det. I 2011 dannet de opprinnelige medlemmene som hadde utgitt One Touch en ny gruppe under navnet Mutya Keisha Siobhan.
EM i kunstløp 2015
EM i kunstløp 2015 ble arrangert i Globen i Stockholm i perioden 28. januar til 1. februar 2015.
Bamburgh Castle
Bamburgh Castle et slott ved kysten i Bamburgh i Northumberland, England.
Det er bygget på en basaltklippe, og er først nevnt i 547 som sete for kong Ida av Bernicia. Hans barnebarn Ethelfrith gav det videre til sin kone Bebba, og det er fra henne navnet Bamburgh kommer, via den tidlige formen Bebbanburgh. Det opprinnelige slottet ble ødelagt av vikinger i 993.
Storjorda
Storjorda, ofte skrevet Storjord og på lulesamisk Stuorgiedde, er ei bygd i Hamarøy kommune i Nordland. Den ligger på nordsida av Beisfjorden, en sidearm av Tysfjorden. Storjord har om lag 200 fastboende. Inntil 31. desember 2019 var Storjord en del av Tysfjord kommune.
Bamburgh Castle
Slottet ble så monarkens eiendom, og en viktig utpost mot grensen til Skottland. Skotske raidere angrep det en rekke ganger. I 1464, under rosekrigene, ble Bamburgh det første slottet i England som falt etter bruk av artilleri, da Richard Neville, 16. jarl av Warwick tok det etter en ni måneder lang beleiring.
Storjorda
Et par kilometer nord for Storjorda ligger Bognes, det sørlige fergestedet på den eneste gjenværende fergeforbindelsen langs E6 i Norge, med fergeforbindelse til Skarberget og til Lødingen. I bygda ligger også hotellet Tysfjord Turistsenter. Barne- og ungdomsskolen Storjord oppvekstsenter har om lag 18 elever.
Bamburgh Castle
Etter rosekrigene ble slottet liggende i ruiner, inntil det ble restaurert i 17. og 18. århundre. Restaureringen ble til slutt fullførst av den viktorianske industrimagnaten William Armstrong.
Under andre verdenskrig fikk korvetten HMS «Bamborough Castle» navn etter slottet.
Angels with Dirty Faces
Angels with Dirty Faces er den andre albumutgivelsen til den britiske soulgruppa Sugababes, utgitt i august 2002.
Slaget ved Hedgeley Moor
Slaget ved Hedgeley Moor ble utkjempet i Northumberland i England den 25. april 1464, under rosekrigene.
I midten av april 1464 gikk John Neville, 1. marki av Montagu nordover for å møte skotske utsendinger i Newcastle. Han var svært populær, og mange sluttet seg til styrken under marsjen nordover. Da han forlot Newcastle hadde han med seg mellom 5000 og 6000 mann.
Ved Hedgeley Moor i Northumberland møtte han en opprørerstyrke, som for det meste bestod av lancastrianere som hadde blitt benådet av Edvard IV, men som nå hadde gått tilbake til å støtte Lancasters sak. De ble ledet av John Seymour, 4. hertug av Somerset, og hadde omkring 5000 mann men betrakelig lavere moral enn yorkistene.
Slaget begynte som sedvanlig med en utveksling av piler mellom de to styrkene. Montagu rykket så frem over omkring 1300 meter med myrlandskap. Lancastrianernes venstre flanke, omkring 2000 mann kommandert av lordene Roos og Hungerford, brøt sammen og flyktet. På grunn av dette måtte Montagu stoppe og omorganisere sine linjer før de kom i kamp.
Da linjene møtte gav hele lancastrianerstyrken etter. Den ble presset bakover, og de aller fleste flyktet. Ralph Percy ble stående med sine nærmeste menn, men ettersom alle omkring ham flyktet falt han etter kort tid.
Buffalo Bill
Selv om han drepte bisoner som dannet livsgrunnlaget for prærieindianerne, var han forstående overfor dem. Han har blant annet sagt: Every Indian outbreak that I have ever known, has resulted from broken promises and broken treaties by the government.
Buffalo Bill ble tildelt den amerikanske Medal of Honor. Han var sivilist, men ble ofte referert til som oberst (colonel) Cody.
Bakgrunn
Hans far, Isaac Cody, ble født 5. september 1811 i Toronto Township i Upper Canada, nå del av Mississauga i Ontario, rett vest for Toronto. Mary Ann Bonsell Laycock, Bills mor, ble født rundt 1817 i New Jersey, nær Philadelphia. Hun flyttet til Cincinnati i Ohio for å undervise ved en skole, og der møtte hun og giftet seg med Isaac. Hun nedstammet fra Josiah Bunting, en kveker som hadde slått seg til i Pennsylvania. Det er ikke noe kjent belegg for at Buffalo Bill ble oppdratt som kveker. I 1847 flyttet paret til Ontario og døpte i 1847 sin sønn William i Dixie Union Chapel i Peel County (nå Peel Region, som Mississauga ligger i), ikke langt fra farens families gård. De bodde i Ontario i flere år.
Virke
William Frederick Cody skal som tolvåring ha fulgt med som «ekstragutt» for de proviantspeidere som støttet William S. Harneys felttog mot mormonene, og drepte da i en trefning sin første indianer. Han arbeidet deretter som Pony Express-rytter. Under den nordamerikanske borgerkrig gjorde han som spion nordstatene mange tjenester. Samtidig deltok han i straffeekspeditioner mot kiowa- og comancheindianere i det vestlige Kansas.
Han rakk over å arbeide i mange geskjefter. I en periode var han såkalt trapper, det vil si pelsjeger, og han arbeidet også som kusk på hestediligense.
Han fikk sitt tilnavn «Buffalo Bill» på grunn av at han i sitt arbeide i samband med byggingen av Kansas Pacific Railway hadde som oppgave å fremskaffe bøffelkjøtt til arbeiderne, da det oppgis at han skal ha skutt minst 4000 bisonokser, «buffalos», på 18 måneder. Omtrent på denne tiden debuterte han også som skuespiller og forfatter. Under den store siouxkrigen i 1876 tjenestegjorde Buffalo Bill som depesjerytter og skal da ha utkjempet en berømt tvekamp med cheyenne høvdingen Yellow Hand.
Det som kom til å gjøre ham mest kjent, ikke bare i USA men i hele verden, var at han var en av de første som spredte myten om det ville vesten i sitt Buffalo Bill's Wild West der såvel skarpskyttersken Annie Oakley som indianerhøvdingen Sitting Bull opptrådte sammen med et stort antall indianere. Cody kalte dem tidligere fiender, nå venner – amerikanere.
Da livet ebbet ut konverterte Buffalo Bill til den katolske kirke; han ble døpt i katedralen i Denver av fader Christopher Walsh dagen før sin død.
Død og ettermæle
Posthumt mottok han en rekke æresbevisninger, blant annet av kong Georg V, den tyske keiser Wilhelm II og president Woodrow Wilson. Også indianerne i Pine Ridge-reservatet, som ved hans død mistet en viktig talsmann, æret ham, med ordene: «La det være kjent at sioux folket hadde en god og tro venn i Buffalo Bill. Våre hjerter er nedtynget av tapet. Det forblir oss bare den trøst at at vi en dag vil se ham igjen for Wakan Tankas åsyn, Han som er vår skaper, på de evige jaktmakter.»
Han ligger begravet ved foten av Lookout Mountain, et sted nær Golden i Colorado.
I Denver har man bygd opp et museum om ham. I staten Wyoming ligger den lille byen Cody, som ble grunnlagt av ham i 1896 og senere oppkalt etter ham. Her finnes fortsatt et Hotel Irma, som han oppkalte etter sin datter. Buffalo Bill Center of the West er et sentralt beliggende museum i byen som har sammenlagt fem forskjellige museer, Draper Natural History Museum, Plains Indian Museum, Cody Firearms Museum, Whitney Western Art Museum og Buffalo Bill Museum.
Buffalo Bill på film
På film er han blitt gestaltet av ikke mindre enn 40 forskjellige skuespillere, deriblant av William Fairbanks, Roy Rogers, Charlton Heston , Louis Calhern og Paul Newman.
Panterspinner
Panterspinner  (Setina irrorella) er en av lavspinnerne i familiegruppen bjørnespinnere (Arctiidae).
Utseende
Panterspinner har gule framvinger, med et svakt oransje farge. Midt på framvingene er det et diffust litt grått felt. Vingene har flere små mørke flekker, som hos en panter, og herav kommer nok det norske navnet. Bakvingene er ensfarget lyst gråhvite, men har et gulere parti som en rand langs vingekanten. Det er også noen diffuse flekker på bakvingene. Vingespennet er mellom 27 og 35 millimeter. Vingene legges bakover kroppen i hvile. Bakkroppen er mørk svart-brun, men helt gul bakerst.
Et utslitt (avfløyet) eksemplar av panterspinner, kan ligne en einerlavspinner. For sikker artsbestemmelsen må artens genitalier undersøkes.
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Levevis
Panterspinner finnes på soleksponerte, varme steder, gjerne der det er noe kalkrik, sandholdig jord. Den foretrekker litt bergknauser og åpent busksatt terreng, eller sydvendte rasmarker. Flygetiden er i juli og august. Den er kvelds og nattaktiv.
Panterspinner lever av lav og moser, på steiner og marken (jordbunnen).
Hunnen legger opp mot 50 egg i rader på gress. Larvene vokser seint og lever på ulike moser og lav. De overvintrer halvt utvokste. Neste vår fortsetter den å vokse, og er utvokst i juni eller juli. Utviklingen tar lengst tid i nord, der klimaet er kaldere.
Panterspinner tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning. Puppestadiet varer i to til fire uker.
Utbredelse
Panterspinner er utbredt i Europa østover til Tyrkia. Den finnes videre mot nord i Russland til Kola, og øst til Mongolia.
I det sørøstlige Norge fra Vest-Agder nord til Sør-Trøndelag. Men er også funnet i Finnmark. Den finnes i Sverige og Finland.
Navnet
Det latinske navnet Setina betyr (gresk) ligner på «mygg». Navnet irrorella betyr den med dugg, duggdusjet. Det norske navnet henspiller på flekkene på vingene, som ligner flekkene hos en panter. På svensk heter den Större borstspinnare, på engelsk Dew Moth
Burma under Sommer-OL 1948
Burma under Sommer-OL 1948. Sportsutøvere fra Burma deltok for første gang i et OL under Sommer-OL 1948 i London. Burma vant ingen medalje
Legion
Legion har flere betydninger:
Campodeidae
Campodeidae er en stor familie av primitive seksbeine leddyr som hører til ordenen tohaler (Diplura). De er den eneste i tohale-familien som er representert i Norge. Det er beskrevet ca. 450 arter, men i og med at det er funnet nesten 200 bare i Europa er det sannsynlig at det finnes mange flere på verdensbasis.
Utseende
Små, slanke, hvite jordlevende leddyr. Hodet er lengre enn bredt, som hos alle tohaler helt uten øyne. Antennene er forholdsvis lange og perlekjede-formede. Beina er middels lange, lenger enn hos de fleste andre tohaler. De to haletrådene er lange (typisk omtrent så lange som antennene) og tydelig oppdelt i mange ledd.
Levevis
De lever nede i jorden og kan finnes under steiner. De kan være ganske tallrike i kompost. De er trolig for det meste rovdyr, men kan være ganske altetende.
Utbredelse
Familien er utbredt over hele Jorden.
Ina Tandberg
Ina Tandberg (født 1986) var leder for Studentenes landsforbund i 2009–2010, og var også medlem av styret i Universitets- og høgskolerådet samme perioden.
Tandberg ble siste leder av Studentenes Landsforbund, siden organisasjonen slo seg sammen med Norsk Studentunion fra 1. juli 2010.
Hun har tidligere vært internasjonalt ansvarlig i Studentenes Landsforbund og var også leder for Studentparlamentet ved Høgskolen i Buskerud fra 2006–2008. Hun hatt andre styreverv i Universitets- og høgskolesektoren, deriblant Universitets- og høgskolerådet, SAIH, Senter for Internasjonalisering av Høgre Utdanning og Samordna opptak. Tandberg var medlem i den norske delegasjonen til ministermøtet i Bolognaprosessen i 2010.
Tandberg studerte statsvitenskap med menneskerettigheter og flerkulturell forståelse ved Høgskolen i Buskerud, avdeling Kongsberg fra 2005 til 2008, og har senere studert Styring og ledelse. Hun har vært sakkyndig i NOKUTs bedømmelseskomite for evaluering av kvalitetssystemer og akkreditering av institusjonskategori ved universiteter og høgskoler og var styremedlem i universitetsstyret ved Universitetet i Tromsø i 2012–2013. Tandberg har arbeidet i både Kunnskapsdepartementet og Helsedirektoratet før hun begynte i en administrativ stilling ved Høgskolen i Oslo og Akershus (nå Oslomet – storbyuniversitetet).
Son of Dork
Son of Dork (noen ganger forkortet til SOD)er et pop-punk band fra Storbritannia. Bandet ble dannet i januar 2005 av James Bourne etter det forrige bandet hans, Busted, ble oppløst. Bandet spiller mest pop punk/pop rock og kan minne om band som McFly, Blink-182, New Found Glory, Sum 41 og Green Day. Navnet Son of Dork kommer fra en scene i filmen Problem Child der settningen Son of Dork blir brukt.
Bandets debutalbum, Welcome To Loserville, ble gitt ut i november 2005 sammen med singelen «Ticket Outta Loserville». Deres andre singel het «Eddie’s Song» og kom i januar 2006. Bandet har også laget sangen «We're Not Alone» som er med i filmen Alien Autopsy. Bandet holder nå på med sitt andre album og skal etter planen gjennomføre turneen «Better late than never tour» i mai og juni.
Lars Runsten
Lars Runsten (født 9. august 1931, død 12. oktober 2014) var en svensk operaregissør.
Runsten studerte teater- og kunsthistorie ved Stockholms universitet på 1950-tallet. Han var samtidig regissør ved Studentteatern. I 1956 blei han tilsatt som regiassistent og i 1960 som regissør ved Kungliga Teatern i Stockholm. Fra 1964 var han førsteregissør ved Det kongelige teater i København, og i 1969 ble han operasjef ved Den Norske Opera. Denne stillinga hadde han fram til 1973, da han gikk over i ei friere stilling som kunstnerisk konsulent fram til 1976.
I Oslo regisserte Runsten blant annet Boris Godunov, Den flyvende hollender, Katerina Ismailova, Valkyrien, Anne Pedersdotter og Den stundesløse.
Runsten virka også som scenograf, og han skreiv libretto til to operaer av Lars Johan Werle, Resan og Drömmen om Thérèse. I 1993 komponerte han operaen Amorina etter Carl Jonas Love Almqvists roman med samme navn.
Bad Oeynhausen
Bad Oeynhausen er en kurby i den sørlige randen av Wiehengebirge i Kreis Minden-Lübbecke i den tyske delstaten Nordrhein-Westfalen. Byen har et areal på 64,8 km² og en befolkning på 43 300 (31. desember 2010).
Passgang
Passgang er en gangart hos firbeinte dyr der framfoten og bakfoten på hver side flyttes samtidig. Det motsatte er diagonalgang. Passgang er naturlig for kameldyr, sjiraffer, elefanter, bjørner og flere andre dyr, men forekommer sjeldnere hos hester. Hos noen hester er det likevel medfødt, og enkelte kan også dresseres til å gå i passgang, hester som da kan skifte mellom normal bevegelse og passgang. Passgang kan forekomme både i trav og skritt. Passgjengere kan være svært raske.
Passgang hos hester
Flyvende pass kan gå like hurtig som galopp hos enkelte hester og er svært anstrengende for hesten. Bare såkalte femgjengere kan lære å gå flyvende pass, da det krever at hesten har vilje og romslige bevegelser. Flyvende pass er en eksklusiv gangart, og praktiseres ikke så mye av alminnelige ryttere. For konkurranseryttere er passritt formel-1 og man konkurrerer på tid over 100-250 meters lengde. Amerikanske travere (standardbreds) går som regel utelukkende løp i passgang da dette er en brøkdel raskere enn vanlig trav. De to forskjellige typene travhester, som dog er av samme rase, kalles pacers (passere) og trotters (travere). Passende løpshester trenes opp til dette ved bruk av remmer som binder sammen benparene for å umuliggjøre vanlig diagnoalt trav.
I avlen legger man stor vekt på passanlegget fordi man antar at det er en klar forbindelse mellom anlegget for tølt og anlegget for pass. Avlere legger hovedvekten på å få en god tølt og passgang kombinert med et godt temperament og villighet.
Eksterne lenker
Horse gait
Scriblerus Club
Scriblerus Club var en uformell, litterær venneklubb som eksisterte i flere måneder i 1714 i England og hadde noen av de mest utpregede og fargerike satirikere som har skrevet på det engelske språket, blant annet Jonathan Swift, Alexander Pope, John Gay, John Arbuthnot og Thomas Parnell.
Klubben, hvis navn er tatt fra en fiktiv forfatter Martinus Scriblerus, begynte som et prosjekt for drive gjøn med kunnskapsfornærmelser hvor de enn måtte finne det. Et resultat ble The Memoirs of Martinus Scriblerus som ble publisert i Popes prosaverk i 1741, men mange har kreditert verket hovedsakelig Arbuthnot. Den andre utgaven av Popes lekne, episk verk The Dunciad har også arbeid som er blitt kreditert Martinus Scriblerus. Klubbens innflytelse kan bli sett i Swifts allegoriske verk Gullivers reiser.
Robert Harley, 1. jarl av Oxford og Mortimer deltok også periodisk på klubbens lørdagsmøter, men det er ikke kjent om han bidro noe til klubbens litterære verk.
Klubben ble oppløst etter 1714.
Også senere hadde klubben en viss innflytelse, blant annet ved Richard Owen Cambridge (1717–1802) skrev et lekent og tøvete dikt kalt The Scribleriad, hvor helten er en viss Martinus Scriblerus. Den har også gitt litterære og historiske analyser som eksempelvis Patricia Carr Brückmann har gjort i avhandlingen «A Manner of Correspondence: A Study of the Scriblerus Club» studert klubbens medlemmer og deres «felles ånd» (common spirit) som førte dem sammen og som holdt deres lange allianse forent.
Nikodim av Sliven
Nikodim av Sliven (bulgarsk: Никодим Сливенски, født Nikolaj Nikolov Piperov (Николай Николов Пиперов) 1895 i Ruse, død 23. januar 1980), var en bulgarsk biskop i Den bulgarske ortodokse kirke.
Nikodim var metropolitt av Sliven eparki fra 6. juli 1947 og til sin død i 1980.
PVK
PVK kan referere til:
Luís Mena e Silva
Luís Falcão de Mena e Silva (født 24. januar 1902, død 3. august 1963) var en portugisisk rytter som deltok i de olympiske leker 1936 i Berlin og 1948 i London.
Mena e Silva vant en olympisk bronsemedalje i hestesport under OL 1936 i Berlin. Med hesten «Fossette» var han med på det portugisiske laget som kom på tredjeplass i lagkonkurransen i sprangridning bak Tyskland og Nederland. De andre på laget var Domingos De Sousa Coutinho på «Merle Blanc» og José Beltrao på «Biscuit». I den individuelle konkurransen i sprangridning kom han på tjueførsteplass.
Tolv år senere, under Sommer-OL 1948 i London vant han sin andre bronsemedalje. Med hesten «Fascinante» var han med på det portugisiske laget som kom på tredjeplass i lagkonkurransen i dressur bak Frankrike og USA. De andre på laget var Fernando Paes på «Matamas» og Francisco Valadas på «Feitico». I den individuelle konkurransen i dressur ble han nummer tolv.
Slåttehumle
Slåttehumle (Bombus subterraneus) er en stor humleart. Den er en av de langtungede humlene og hører til i gruppen som er særlig utryddingstruet, både i Norge og i en rekke andre land. Den er fåtallig og Norsk rødliste for arter i Norge.
Utseende
Slåttehumle er en forholdsvis stor humle og er en av de såkalt langtungede humlene. Den kan variere mye i fargen, fra svarte individer med bare antydning til hvit eller svakt rødlig bakkroppsspiss. Mer normalfargede individer har sort pels og et kraftig gult bånd foran på brystet, og antydning til gult bånd bak på brystet. Bakkroppsspissen er hvit eller gulhvit.
Størrelse
Målene kan variere, og særlig lengden er unøyaktig da bakkroppen kan trekkes sammen eller strekkes ut.
Levevis
Slåttehumle finnes på blomsterrike enger, som slåtteenger, de var vanligere tidligere, men blir stadig færre, siden de gror igjen og blir til skog. Slåttehumle suger nekter fra blomster og er spesielt tilpasset blomster med lange kronrør, noe den velger foran blomster med korte kronrør. Særlig blomster som kløver og vikker er foretrukket av de langtungede humlene.
Bolet
Bolene til slåttehumle er underjordisk og de skal kunne bli temmelig store. Det er også funnet bol som ligger oppå bakken i moselaget. Denne humlearten produserer lite voks, så larvene er ofte bare dekket med et svært tynt vokslag. Bolet kan se temmelig «falleferdig» ut. Arten er kjent for at det første arbeiderkullet er stort.
Utbredelse
Slåttehumla er utbredt i Eurasia, Sør-Asia og Australia, og er også introdusert til New Zealand.
I Norge ble det gjort funn av slåttehumle i Hobøl i Østfold i juni 2010. Før dette er det ingen sikre observasjoner siden 1949, over seksti år tidligere. De få eldre observasjonene i Norge er fra Oslo-området, samt et par funn fra kyststrøkene i Hordaland. Den syntes forsvunnet fra Norge. På slutten av 1980-tallet ble slåttehumle bevisst ettersøkt på egnede lokaliteter, men uten resultat. Den ble erklært uttdødd i Norge i år 2000. Sommeren 2009 observerte Anne Lene Aase slåttehumlen i Hobøl, men hun hadde kun en observasjon. Året etter var hun tilbake på samme sted, og lyktes i å fange inn ett eksemplar. Etter blant annet DNA-analyse ble det fastslått at det var slåttehumle. Men, det var tvil om funnet i Hobøl kunne være en humle fra Sverige, der slåttehumle finnes. 11. juni 2011 ble en dronning av slåttehumle for første gang fotografert i naturlige omgivelser i Norge, av humleforskeren Tor Bollingmo ved Fokserød utenfor Sandefjord. Dette funnet, vest for Oslofjorden, bekreftet at slåttehumle har en liten, men livskraftig bestand i Norge.
Rødlistevurdering
Bombus subterraneus er en eusosial art, og dronninger som har overvintret kan i Norge typisk ses fra slutten av mai og begynnelsen av juni, og nye dronninger og hanner i juli/august. Arten er pollengeneralist, men har en preferanse for Fabaceae. Etablerer seg typisk i forlatte musebol under bakken. Blomster eller bolmuligheter for arten kan finnes i varme og tørre enger, skogkanter, hekker, og elvebanker, blomsterenger, kysttilknyttede lysåpne biotoper og skrotemark. Følgende naturtyper kan inneholde egnete habitater: Kysttilknyttede fastmarkssystemer; Sterkt endret fastmark; Semi-naturlig fastmark; og Fastmarksskogsmark.
Arten har nok alltid vært sjelden i Norge, og frem til 2010 da den ble gjenfunnet i Østfold var den regnet som utdødd i Norge. Gjennom en betydelig kartleggingsinnsats de siste 10 årene er arten imidlertid blitt observert i flere kommuner og fylker på Østlandet. Den er dog ikke gjenfunnet på Vestlandet hvor det foreligger to gamle funn fra Hordaland 1923. Kjent utbredelsesområde er 21229 km2, mens estimert utbredelsesområde er 31823 km2 (minimum 21229 km2, maksimum 56541 km2). Artens kjente forekomstareal er 332 km2, mens estimert forekomstareal er 472 km2 (minimum 332 km2, maksimum 800 km2). Maksimalt utbredelsesområde er satt utfra antakelsen om at arten kan finnes innenfor et område som strekker seg sørover og østover fra det nordligste kjente funn (i Lillehammer kommune), og sør/vest til Kristiansand. Maksimalt forekomstareal er satt utfra antakelsen om at arten kan finnes i opptil 200 2 x 2km-ruter innenfor utbredelsesområdet.
Arten er utbredt i Sverige og kjent fra Skåne i sør til Jämtland i nord og regnes der som livskraftig (LC). I Danmark regnes arten som sjelden og i tilbakegang og vurderes som nær truet (NT).
Trölladyngja
Trölladyngja er den største skjoldvulkanen på Island og er 1 468 m høy. Toppen ligger neste 600 m over den omliggende ørkenen og lavafeltet Ódáðahraun.
Slåttehumle
Rødlistevurdering
Siden arten ser ut til å være i ekspansjon regnes den ikke som kraftig fragmentert, til tross for at store egnete habitater typisk forekommer isolerte i landskapet. Kvaliteten og arealet av egnete habitater antas å være i tilbakegang på grunn av intensivt jordbruk og færre kantsoner som dette medfører; opphørt slått/drift av gamle blomsterenger; utbygging på skrotemark; slått av bl.a. veikanter i juli når viktige planter i erteblomstfamilien for slåttehumle er i blomst. På bakgrunn av begrenset forekomstareal i kombinasjon med pågående nedgang i habitatkvalitet, vurderes slåttehumle i 2021 som nær truet (NT).
Trölladyngja
Fjellet er nesten 10 kilometer i diameter, og skråningen heller 4–5° på den nedre delen, mens hellingen er på 6–8° lenger oppe. Det avlange krateret er rundt 1 200–1 500 meter langt, 500 meter bredt og rundt 100 meter dypt.
Mesteparten av lavaen har strømmet i en nordlig retning, og en forgrening av strømmene nådde så langt som til dalen Bárðardalur, noe som er en avstand på rundt 100 km.
Meschede
Meschede er en by i den nordlige delen av Sauerland i Hochsauerlandkreis i den tyske delstaten Nordrhein-Westfalen. Byen har et areal på 218.4 km² og en befolkning på 30 823 innbyggere (31. desember 2010).
Roswell
Roswell kan vise til:
NM i bandy 1957
'''Det 40. norgesmesterskapet i bandy – 1957'''
Enkel serie uten sluttspill
Burma under Sommer-OL 1952
Burma under Sommer-OL 1952. Fem sportsutøvere fra Burma deltok for andre gang i et OL under Sommer-OL 1952 i Helsingfors. Burma vant ingen medalje
Josef Wagner (Gauleiter)
Josef Wagner (født 12. januar 1899 i Algringen i Elsass-Lothringen, død 22. april eller 2. mai 1945, trolig i Berlin) var en tysk nasjonalsosialist og gauleiter. Wagner var fra 1928 gauleiter i Gaus Westfalen-Süd og fra januar 1935 også i Gau Schlesien.
Han tjenestegjorde som soldat på Vestfronten under første verdenskrig og ble tatt til krigsfange, men klarte senere å flykte.
Han meldte seg inn i NSDAP allerede i 1922. Han fikk deretter jobb som lærer, men måtte slutte av politiske årsaker. I 1928 ble han innvalgt i Riksdagen for nazipartiet og satt er frem til 1945.
I 1944 ble han arrestert av Gestapo misstenkt for å ha vært involvert i 20. juli-attentatet mot Hitler. Han døde i april-mai 1945, men det er usikkert om han ble drept av Gestapo eller av Den røde hær som da var i ferd med å invadere Berlin.
Eskilstunas Mekaniska Werkstad
Eskilstunas Mekaniska Werkstad var en bedrift grunnlagt av den 27 år gamle Johan Theofron Munktell i Eskilstuna i Sverige i 1832. I 1853 produserte verkstedet Sveriges første damplokomotiv, den såkalte förstlingen, og i 1859 laget de sitt første treskeverk. I 1879 ble bedriften gjort om til aksjeselskap og skiftet navn til Munktells Mekaniska Verkstads AB. Da Munktell døde i 1887, ble det sønnen Johan Theofron Munktell junior og søstersønnen Theofron Boberg som tok over ansvaret for virksomheten, og for å føre den munktellske arven videre.
Et viktig produkt for Munktells Mekaniska Verkstads AB var damplokomobiler. I 1913 begynte firmaet med traktorproduksjon. Den førsta traktoren, type 30-40, var et monster på 8,3 tonn. Hundre år etter grunnleggingen, dvs. i 1932, fusjonerte selskapet med J & C G Bolinders Mekaniska Verkstad AB i Stockholm. Det nye selskapet fortsatte virksomheten i Eskilstuna med navnet Bolinder-Munktell. Bolinder-Munktell slo seg senere sammen med AB Volvo til Volvo BM.
Ole S. Næstegaard
Ole S. Næstegaard (født 1865 i Hol i Hallingdal, død 1954) var en norsk luthersk kinamisjonær. Også hans eldre bror, Ole Næstegaard, ble kinamisjonær, og de to skilles av og til ad som den eldre/den yngre.
Ole S. Næstegaard var forretningsmann i Amerika en tid og gikk på China Inland Missions (CIM) misjonsskole i London. Han ble utsendt som misjonær for CIM til Kina i 1890. Der virket han i Sentral-Kina noen år, og deretter syv år i Mongolia, blant annet i Urga.
Han arbeidet i Oslo Indremisjon i 25 år etter at han kom hjem i 1907, og fikk Kongens fortjenstmedalje i sølv.
Publikasjoner
Ole S. Næstegaard forfattet, før 1906, publikasjonene
En Missionærs Oplevelser i Mongoliet, og
Kina under Korset.
Brumunddal stasjon
Brumunddal stasjon er en jernbanestasjon på Dovrebanen. Stasjonen ligger ved Brumunddal sentrum i Ringsaker kommune og ble åpnet i 1894 da jernbaneforbindelsen mellom Hamar – Tretten ble fullført. I dag stopper nattogene og intercitytogene på stasjonen. Fra Brumunddal stasjon til Oslo S er det 139,90 km.
Eastern (Uganda)
Eastern er en av fire regioner i Uganda. Den ligger øst i landet langs bredden av Victoriasjøen og grenser til regionene Central og Northern. Den grenser også til landet Kenya i øst.
Juan Álvarez
Juan Manuel Nepomuceno Álvarez Benitez (født 27. januar 1790, død 21. august 1867) var general og fungerte som president i Mexico i noen måneder fra den 4. oktober til den 11. desember 1855. Han deltok i de fleste større kriger i Mexico i det 19. århundre, slik som den meksikansk-amerikanske krigen, uavhengighetskrigen, reformkrigen med flere. Som republikaner og føderalist, ledet han Benito Juárez´ ayutlaplan i 1854 som førte til avsettelse av diktatoren Antonio López de Santa Anna.
Eastern (Uganda)
Administrativ inndeling
Eastern er delt inn i 32 distrikter.
Omega European Masters
Omega European Masters er en golfturnering på Europatouren som spilles på Golf Club Crans-sur-Sierre i Sveits. Turneringen tok over for det sveitsiske åpne mesterskapet, Swiss Open, som ble arrangert for første gang i 1923.
Oker (elv)
Oker er en elv i delstaten Niedersachsen i Tyskland – en sideelv til Aller, som igjen renner ut i Weser. Elven er 105 km og har sitt utspring på 910 m høyde i fjellkjeden Harz nær grensen til det tidligere Øst-Tyskland. Nedbørfeltet er på 1 800 km².
Elven er oppdemmet med demningen Okertalsperre i Harzfjellene. Herfra benyttes elven flittig til kanopadling helt ned til middelalderbyen Goslar. Videre renner elven gjennom storbyene Wolfenbüttel og Braunschweig. Etter Braunschweig ledes Oker under Mittellandkanal og renner videre ut i Aller midt mellom byene Celle og Gifhorn.
I middelalderen dannet elven grensen mellom bispedømmene Halberstadt (senere kurfyrstedømmet Brandenburg) og Hildesheim. Etter 1814 var Oker grenselven mellom Kongeriket Hannover i vest og henholdsvis hertugdømmet Braunschweig og Kongeriket Preussen i øst. I etterkrigstiden var deler av elven også grenseelv mellom Vest-Tyskland og Øst-Tyskland.
NM i bandy 1958
'''Det 41. norgesmesterskapet i bandy – 1958'''
Enkel serie uten sluttspill
Stor havnål
Stor havnål (Entelurus aequoreus) er en fiskeart i gruppen egentlige nålefisker.
Beskrivelse
Stor havnål er en lang og tynn fisk med glatt overflate. Beinringene er dekket av tykk hud og gir kroppen et ovalt utseende. Den har kun ryggfinne som voksen. Yngelen har noen tynne brystfinner. Hannfisken blir inntil 40 cm lang og hunnfisken inntil 60 cm lang.
Soest
Soest er kretsbyen i Kreis Soest i Regierungsbezirk Arnsberg i den tyske delstaten Nordrhein-Westfalen. Byen har et areal på 85,81 km² og en befolkning på 48 579 innbyggere (31. desember 2010).
Viktige årstall i Jerusalems historie
Viktige årstall i Jerusalems historie er her satt opp i en liste:
Kompetansepluss
Kompetansepluss (tidligere tilskuddsordningen Basiskompetanse i arbeidslivet, BKA) er en norsk statlig støtteordning til opplæring i lesing, skriving, regning, muntlige og digitale ferdigheter for ansatte med kort formell utdanning. Private og offentlige virksomheter fra hele landet kan søke. Ordningen er et ledd i statens kompetansepolitikk og har som mål å bidra til at voksne får nødvendig kompetanse til å mestre krav og omstilling i samfunns- og arbeidsliv.
Midlene lyses ut av Kompetanse Norge som er en etat underlagt Kunnskapsdepartementet.
Blystadlia
Blystadlia er et boligområde bestående av boligblokker, rekkehus, samt eneboliger som ligger i Rælingen kommune på grensen til Lørenskog kommune. Området har en beliggenhet i en sør- og vestvendt li i Rælingsåsen mellom 240 og 282 meter over havet, og ligger om lag 20 kilometer fra Oslo sentrum retning nordøst. Blystadlia ble utbygget på slutten av 70-tallet.
Blystadlia har et eget butikk-senter, barneskole, frisør og,bussholdeplass. Årlig arrangeres også utendørsarrangementet "Blystadlia-dagen". Blystadlia er forøvrig et familievennlig område befolket av unge så vel som gamle.
Ossians sanger
Ossians sanger er en syklus av dikt som den skotske dikteren James Macpherson hevdet å ha oversatt fra gamle kilder på skotsk gælisk språk. Den påståtte forfatteren Ossian var en gammel skald fra det skotske høylandet på 200-tallet e.Kr. Figuren var basert på Oisín, sønn av Finn eller Fionn mac Cumhaill, som er en mytisk irsk skikkelse. Syklusen skapte stor strid i lærde kretser, som hadde vansker med å akseptere verket som ekte og dermed av historisk verdi. Diskusjonen har etterhvert lagt seg, og syklusen blir stort sett akseptert som stor diktning, men den litterære bløffen har gjort at verket er blitt nærmest glemt.
Diktene
Macpherson ga i 1760 ut en engelskspråklig tekst med Fragments of Ancient Poetry collected in the Highlands of Scotland(Fragmenter av gammel diktning innsamlet fra de skotske høyland). Senere samme år fikk han tilgang til mer materiale, noe som resulterte i at han året etter hevdet å ha funnet et epos om helten Fingal skrevet av Ossian. (Navnet Fingal eller Fionnghall betyr forøvrig: «hvit fremmed» - «white stranger»). )
Disse diktene ble utgitt de følgende år, og kulminerte med Ossians verker som kom ut i 1765. Diktene vakte internasjonalt stor oppmerksomhet og ble tatt for å være keltiske verker, likeverdige med Homers episke dikt og andre store verker fra den klassiske antikken. Mange lot seg inspirere av verket, inklusive en ung Walter Scott og den kjente tyske forfatteren J.W. von Goethe, som personlig oversatte diktene. Diktene ble også integrert i Goethes kjente verk om Den unge Werthers lidelser. Goethes samtidige Johann Gottfried Herder skrev et essay: Extract from a correspondence about Ossian and the Songs of Ancient Peoples (Utdrag fra en brevveksling om Ossian og Sangen om det gamle folket) i starten av den tyske intellektuelle bevegelsen som kalles Sturm und Drang-perioden.
Også den romantiske musikken ble berørt, ikke minst ved at Franz Schubert komponerte flere av sine Lieder som tonefølge til diktene.
Debatt om ektheten
Motsetningene fortsatte inn i det følgende hundreåret, med disputter om diktene egentlig hadde irsk opphav, engelsk, eller var fra gæliske fragmenter fylt ut med egen diktning (Samuel Johnsons påstand), eller fylt ut med muntlig fortellertradisjon fra høylandene, som Macpherson selv hevdet. Den skotske forfatteren Hugh Blair ga i 1763 ut en A Critical Dissertation on the Poems of Ossian (Kritisk drøfting av Ossian-diktningen) hvor han fastholdt verkets ekthet mot Johnsons ganske skarpe kritikk. Essayet ble, fra 1765 av, standard forord til nyutgaver av syklusen.
Historikeren Derek Thomson fant i 1952 at det var skotsk gælisk kildemateriale som var brukt, men forfatteren hadde tatt seg friheter som forandret på originalfiguren og tankegangen fra den tid, pluss at han hadde lagt inn egne tanker og idéer.
Ossian i Norge
Ossians sanger ble raskt oversatt til nordiske språk. Bruddstykker av Ossian ble oversatt i et gøteborgstidskrift allerede i 1765, og i Danmark kom det en fullstendig oversettelse i 1790. Det var likevel Steen Steensen Blichers oversettelse som kom ut i København 1807, som ble lest i Norge. Henvisninger til Ossian finnes både i Wergelands diktning og andre steder.
Den første norske oversettelsen ble utgitt i Fredrikshald i 1854. Det var sognepresten i Berg, C. U. D. Foltmar, som sto for oversettelsen, men den fikk en hard medfart av sin samtid. Allerede 1840 var det kjent også i Norge hvordan det hang sammen med Ossians sanger. Dessuten var Foltmars oversettelse rotete og brukte merkelige knep for å få rytmen til å stemme.
Ingeniørbataljonen
Ingeniørbataljonen er en kampstøtteavdeling i den norske hæren. Bataljonen holder til i Skjold leir, samt Rena leir. Bataljonen er en del av Brigade Nord. Hovedoppgavene til ingeniørbataljonen har et bredt spekter innenfor mobilitet og antimobilitet – både til lands og til vanns, CBRN («chemical, biological, radiological and nuclear») ​og overlevelse.
Oppgaver og oppdrag
Ingeniørbataljonen er en taktisk støtteavdeling som består av seks kompanier. Fire av dem er lokalisert i Skjold leir i Målselv kommune, mens de to andre er lokalisert i Rena leir. Ingeniørbataljonen består av rundt 300 ansatte og 400 vernepliktige, og er utstyrt med både tungt pansret ingeniørmateriell og lettere upansret utstyr, i tillegg til amfibiekapasitet.
Bataljonen kan bygge broer, sprenge hindringer og flytte militære styrker med båter og ferjer. Avdelingen bidrar til overlevelse gjennom CBRN (Chemical, biological, radioactive and nuclear), bygging av dekningsrom og ildstillinger, samt utdanning av skarpskyttere og stormingeniører.
Bataljonen er svært etterspurt i internasjonale operasjoner og har i de senere år operert i bla. Kosovo, Afghanistan, Irak, Tsjad og Mali.
Støtteoppgaver
Bataljonens funksjoner til støtte for Hæren og Forsvaret er som følger:
Historie
Avdelingen startet som et ingeniørkompani i Brigaden i Nord-Norge i 1953. I 1987 ble flere ingeniøravdelinger samlet og dannet bataljonen i sin nåværende form.
I 1986 døde 16 av soldatene i et snøskred i Vassdal-ulykken.
Under redningsarbeidet etter leirskredet i Gjerdrum i desember 2020 leverte bataljonen betydelige bidrag ved å støtte med personell og materiell.
Organisering
Ingeniørbataljonen består av 6 kompanier :
Evlogij av Sliven
Evlogij var metropolitt av Sliven eparki fra 17. juni 1939 og til sin død i 1947.
Rosa lavspinner
Rosa lavspinner (Miltochrista miniata) er en av lavspinnerne i familiegruppen bjørnespinnere (Arctiidae).
Utseende
Rosa lavspinner har gul-røde framvinger. På hver vinge er et markert fint sikk-sakk bølgebånd, samt noen mindre flekker. Bakvingene er ensfarget gul-røde. Vingespennet er mellom 21 og 29 millimeter. Vingene holdes taklagt bakover kroppen i hvile.
Lavspinnere kan forveksles med flere andre småsommerfugler, kanskje særlig en vikler eller en liten måler. Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).
Grunnkretser i Arendal kommune
Grunnkretser i Arendal kommune er delområder og grunnkretser som seksjonerer Arendal kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Rosa lavspinner
Utseende
Larvene er sterk behåret med tett grå-brune hår. Hårene er arrangert i dusker på hvert ledd. Disse danner rekker av hårdusker bakover kroppen. Utvokst blir den ca. 2 centimeter lang.
Klasse 10 B
Klasse 10 B var en norsk dokumentarserie på 10 episoder produsert av Strix Television, som ble sendt første gang på NRK1 våren 2010. Konseptet for serien var å sette inn noen av Norges dyktigste pedagoger på en svakt presterende skoleklasse, og søke å løfte denne til en av de beste klassene i landet. I løpet av vårsemesteret ble klasse 10b ved Sten-Tærud skole i Skedsmo kommune fulgt opp av ni håndplukkede lærere.
Rosa lavspinner
Levevis
Rosa lavspinner finnes i varme soleksponerte, gjerne litt fuktige edelløvskoger. Men flyr også på mer åpne, tørre lokaliteter. Flygetiden er i juli og august.
Klasse 10 B
Serien bygde på et svensk konsept, Klass 9a. Premieren hadde 536 000 seere.
Rosa lavspinner
Levevis
Hunnen legger egg rett på næringsplanten, eggene legges i små grupper på omtrent 20 egg.
Klasse 10 B
I 2016 la Utdanningsdirektoratet ut klipp fra episodene på sine nettsider knyttet til temaene elevinvolvering, læringskultur og engasjement , relasjon og mestring og variert undervisning. De la også ut "Seks år senere"-intervjuer med tre elever som så tilbake på tiden filmkameraene fulgte dem gjennom skoledagen.
Rosa lavspinner
Levevis
Larvene vokser seint. Den overvintrer som larve.
Klasse 10 B
Priser
Serien vant våren 2010 Gullruten i klassen beste nye programserie. Serien var dessuten nominert i klassen beste reality.